Сатиралық шығармаларға арналған онлайн байқауы жариялады
"Сатиралық шығармаларға арналған онлайн байқауы жариялады"|"https://madeniportal.kz/adebiet/satiralyq-sygarmalarga-arnalgan-onlain-baiqauy-zariialady"
TITLE: Сатиралық шығармаларға арналған онлайн байқауы жариялады
URL: https://madeniportal.kz/adebiet/satiralyq-sygarmalarga-arnalgan-onlain-baiqauy-zariialady
META: "Сатиралық шығармаларға арналған онлайн байқауы жариялады"|"https://madeniportal.kz/adebiet/satiralyq-sygarmalarga-arnalgan-onlain-baiqauy-zariialady"
TOTAL WORDS: 228
TEXT: Павлодар облысының мәдениет, тілдерді дамыту және архив ісі басқармасы «Мәдениет порталы» ақпарат агенттігімен бірлесіп, республикалық деңгейде Қадыр Тайшықов атында сатиралық шығармалар байқауын жариялады. Еліміздегі төтенше жағдайды ескере келе аталмыш байқау «Мәдениет порталында» онлайн түрде өткізілетін болды. Биыл Павлодар облысының тумасы, көрнекті жазушы, қазақ сатирасының негізін салушылардың бірі, аудармашы, журналист, сазгер Қадыр Тайшықовтың туғанына 120 жыл толып отыр. Осы орайда, республикалық онлайн байқау жарияланды. Оған сатира жанрында жазылған шағын әңгімелер, әзіл-сықақ өлеңдер, шағын скетчтер, очерктер қабылданады. Байқауды Павлодар облысының мәдениет, тілдерді дамыту және архив ісі басқармасы, «Мәдениет порталы», Павлодар облыстық «Шаңырақ» халық шығармашылығы және мәдени-сауық қызметі орталығы мен «Ақбеттау» журналы ұйымдастырып отыр. – Байқаудың мақсаты- әдеби шығармаларды кеңінен насихаттап, оны оқырман қауымға, жас ұрпаққа патриоттық, азаматтық және көркемдік-эстетикалық тәрбие берудің тиімді құралы ретінде ұсыну, дарынды сатирик қаламгерлерді қолдау, сатира жанрын насихаттау және осы жанрдағы жазушылар мен ақындарды қалың оқырманға таныстыру. Елімізде төтенше жағдайдың жариялануына байланысты байқауды онлайн өткізуді ұйғардық. Бұл ретте, «Мәдениет порталы» зор қолдау көрсетуде, – деп атап өтті Павлодар облыстық мәдениет, тілдерді дамыту және архив ісі басқармасының басшысы Ернұр Дәуенов. Онлайн байқауға мемлекеттік және орыс тілдерінде сатира жанрында бұрын жарияланбаған шағын әңгімелер, әзіл-сықақ өлеңдер, шағын скетчтер, очерктер қабылданады. Қатысушылардың шығармалары «Мәдениет порталында» жинақталып, жарияланады. Жазбалар 2020 жылдың 20 шілдесіне дейін қабылданады. Байқау жеңімпаздарына қомақты қаржылай жүлделер тағайындалған. Онлайн байқаудың ережесіне өтіңіз ЖАҢАЛЫҚТАР АЙМАҚТАР АВТОРЛАР СҰХБАТТАР MADENI TV ӘДЕБИЕТ ТЕАТР МУЗЕЙ КІТАПХАНА МУЗЫКА КИНО БЕЙНЕЛЕУ ӨНЕРІ САЛТ-ДӘСТҮР ТУРИЗМ
